CELEX: 62015TN0229
Language: da
Date: 2015-05-04 00:00:00
Title: Sag T-229/15: Sag anlagt den 4. maj 2015 — European Dynamics Luxembourg m.fl. mod Den Europæiske Banktilsynsmyndighed

10.8.2015   
            
            
               DA
            
            
               Den Europæiske Unions Tidende
            
            
               C 262/31
            
         Sag anlagt den 4. maj 2015 — European Dynamics Luxembourg m.fl. mod Den Europæiske Banktilsynsmyndighed
   (Sag T-229/15)
   (2015/C 262/42)
   Processprog: græsk
   
      Parter
   
   
      Sagsøgere: European Dynamics Luxembourg SA (Luxembourg, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Αthen, Grækenland) og European Dynamics Belgium SA (Bruxelles, Belgien) (ved advokaterne I. Abazis og M. Sfyri)
   
      Sagsøgt: Den Europæiske Banktilsynsmyndighed (EBA)
   
      Sagsøgernes påstande
   
   
               —
            
            
               EBA’s afgørelse meddelt ved skrivelse af 2. marts 2015 fra den administrative direktør for EBA, hvorved EBA afviste sagsøgernes bud vedrørende delaftale nr. 1 i begrænset udbud 2014/S 158-283576 (EBA/2014/06/OPS/SER/RT) med betegnelsen »Tilrådighedsstillelse af midlertidigt personale, Delaftale nr. 1: Tilrådighedsstillelse af midlertidigt personale til at udføre it-relaterede opgaver«.
            
         
               —
            
            
               EBA tilpligtes at betale erstatning for den skade, som sagsøgerne har lidt som følge af, at de ikke fik mulighed for at få tildelt delaftale nr. 1 i rammekontrakten EBA/2014/06/OPS/SER/RT. Sagsøgerne vurderer skaderne efter ret og billighed til 3 00  000 EUR med tillæg af renter beregnet fra datoen for offentliggørelsen af dommen eller ethvert andet beløb fastsat af Retten.
            
         
               —
            
            
               EBA tilpligtes at betale de af sagsøgerne afholdte sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende EBA’s tilsidesættelse af begrundelsesforpligtelsen, idet myndigheden har givet en utilstrækkelig begrundelse for vurderingen af sagsøgernes tekniske bud.
            
         
               2.
            
            
               Andet anbringende vedrørende tilsidesættelse af kontraktdokumenter og EU-retten vedrørende åbenbart urigtige skøn.